Ehdotus EUROOPAN PARLAMENTIN JA NEUVOSTON ASETUS yhdenmukaistetuista kuluttajahintaindekseistä ja asetuksen (EY) N:o 2494/95 kumoamisesta /* COM/2014/0724 final - 2014/0346 (COD) */





PERUSTELUT 1. EHDOTUKSEN TAUSTA Euroopan komissio ja Euroopan keskuspankki edellyttävät, että inflaatiomittarit yhtenäistetään EU:ssa, jotta voidaan varmistaa Euroopan unionin moitteeton toiminta ja etenkin toteuttaa tehokasta rahapolitiikkaa. Yhdenmukaistetuilla kuluttajahintaindekseillä on olennainen merkitys, kun arvioidaan ja mitataan seuraavia: · hintavakautta koskeva lähentyminen EU:ssa ja · euroalueen rahapolitiikan tulokset hintavakautta koskevan tavoitteen toteutumisen osalta. Yhdenmukaistettuja inflaatiomittareita käytetään myös arvioitaessa jäsenvaltioiden kilpailukykyä makrotalouden epätasapainoa koskevassa komission menettelyssä. Tästä syystä kuluttajahintaindeksien on oltava vertailukelpoisia kaikkien maiden ja kaikkien tuotealojen välillä. Niiden on oltava riittävän yksityiskohtaisia, ja ne on pystyttävä tuottamaan kohtuullisessa määräajassa. Kuluttajahintaindekseistä laskettujen inflaatiolukujen on annettava objektiivinen ja puolueeton perusta päätöksenteolle. Vertailukelpoisia ja luotettavia kuluttajahintaindeksejä voidaan käyttää yhdessä muiden tietolähteiden kanssa myös deflatoitaessa taloudellisia suureita, kuten palkkoja, vuokria, korkotasoja ja kansantalouden tilinpidon tietoja. Nämä estimoidut volyymiaikasarjat osoittavat tietyn taloudellisen ilmiön kehityksen ilman inflaation vaikutusta ja ovat keskeisiä tietolähteitä poliittisessa ja taloudellisessa päätöksenteossa. Neuvoston asetus yhdenmukaistetuista kuluttajahintaindekseistä (YKHI) laadittiin ja hyväksyttiin lokakuussa 1995. Sitä seuraavien 17 vuoden aikana annettiin 20 täytäntöönpanoasetusta. Maksimaalisen vertailukelpoisuuden takaavat standardoidut säännöt ovat tärkeitä YKHI:en pääkäyttäjille, etenkin Euroopan komissiolle ja Euroopan keskuspankille. Tietyt parametrit ovat kuitenkin muuttuneet sen jälkeen, kun alkuperäinen kehys hyväksyttiin: · Euroopan tilastojärjestelmän (ESS) kehittyminen on johtanut siihen, että tarve yhdenmukaistaa toimintatapoja monien kuluttajahintaindekseihin liittyvien menetelmäkysymysten osalta tunnustetaan huomattavasti aiempaa laajemmin. · Tiedonkeruun ja indeksien laatimisen tekniset puitteet ovat muuttuneet huomattavasti viime vuosien nopean teknologisen kehityksen myötä. Tehokkaiden tietoteknisten järjestelmien ansiosta on mahdollista käyttää menetelmiä, joita ei pidetty mahdollisena vielä kaksikymmentä vuotta sitten: skannattujen tietojen tulo on mullistamassa tiedonkeruumenetelmät ja erilaisten internet-lähteiden käyttäminen hintatietojen saamiseksi kehittyy koko ajan. · Lissabonin sopimuksessa vahvistettiin uusi komiteamenettely, jossa otettiin käyttöön delegoidut säädökset ja täytäntöönpanosäädökset. Tämä pitää ottaa huomioon oikeudellisessa kehyksessä. Kaikkien näiden tekijöiden vuoksi YKHI:ejä koskevaa lainsäädäntöä on muutettava, jotta oikeusperustaa voidaan nykyaikaistaa ja rationalisoida ja jotta se voidaan mukauttaa nykypäivän tarpeisiin, niin tosiasiallisiin kuin potentiaalisiin. YKHI-asetuksen tarkistaminen antaa sidosryhmille mahdollisuuden tarkastella voimassa olevia sääntöjä ja suosituksia ja rationalisoida niitä sekä keskittyä tiettyihin näkökohtiin ottaen huomioon niiden tämänhetkisen relevanssin ja erilaisten käyttäjien edut. Monilla politiikan aloilla, joilla EU toimii aktiivisesti, tarvitaan tietoa kuluttajahintaindekseihin vaikuttavista tapahtumista ja kehityksestä, jotta voidaan asettaa käytännön tavoitteita ja arvioida edistymistä. Myös EU:n lainsäädäntötyön edellytyksenä on, että Eurostat tuottaa mahdollisimman laadukkaita deflaattoreita. Tähän YKHI:eistä saadaan arvokasta tietoa. Indeksien on oltava ajantasaisia, tarkkoja, kattavia, yhdenmukaisia ja vertailukelpoisia EU:n tasolla ja eri tuoteryhmien välillä. Nämä vaatimukset voidaan täyttää vain nykyaikaistamalla YKHI:eihin liittyvää eurooppalaista lainsäädäntöä. YKHI-asetusehdotus perustuu Euroopan tilastoja koskevien käytännesääntöjen periaatteisiin, joita ovat laatuun sitoutuminen, asianmukaiset menetelmät, kustannustehokkuus, relevanssi, tarkkuus ja luotettavuus sekä yhtenäisyys ja vertailukelpoisuus. 2. KUULEMISTEN JA VAIKUTUSTENARVIOINTIEN TULOKSET YKHI-asetusluonnoksesta keskusteltiin asiantuntijaryhmissä, joihin kuului sekä tilastojen tuottajia (pääasiassa kansallisia tilastolaitoksia) että tilastojen käyttäjiä (mukaan lukien Euroopan komissio, Euroopan keskuspankki ja jäsenvaltioiden keskuspankkeja). Euroopan tilastojärjestelmää käsittelevää komiteaa kuultiin. Vaikutustenarviointia ei pidetty tarpeellisena. 3. EHDOTUKSEN OIKEUDELLINEN SISÄLTÖ Ehdotuksen tavoitteena on vahvistaa yhteinen oikeudellinen kehys, jonka puitteissa jäsenvaltiot tuottavat yhdenmukaistetut indeksit. Tämä käsittää yhdenmukaistettujen kuluttajahintaindeksien tiedonkeruun, laatimisen, käsittelyn ja toimittamisen. Kehys on tarpeen, jotta inflaatiomittarit voidaan tuottaa Euroopan unionissa järjestelmällisesti. Ehdotuksella yksinkertaistetaan ja selkeytetään näiden indeksien laatimiseen liittyviä vaatimuksia. Ehdotuksella etenkin · vahvistetaan uusi yleinen kehys, jota sovelletaan tarkoin määriteltyihin tuoteryhmäluokkiin · vahvistetaan selkeä ja tarkoin määritelty soveltamisala · jatketaan tiettyjä toimenpiteitä, joita sovelletaan tiettyihin aloihin, kuten terveysalaan, koulutukseen, sosiaaliseen suojeluun ja vakuutustoimintaan · puututaan mahdollisiin tulkintaeroihin ja ongelmiin, joita tietojen toimittajilla on sääntöjen noudattamisessa · varmistetaan, että samanlaisia tuoteryhmiä kohdellaan samalla tavalla kaikkialla EU:ssa · poistetaan tarpeettomaksi tulleita säännöksiä · selkeytetään säännöksiä, jotka ovat aiemmin johtaneet virheellisiin tulkintoihin. Siinä tapauksessa, että tarvitaan lisäerittelyjä tai yhdenmukaisia täytäntöönpanoedellytyksiä, asetuksessa säädetään mahdollisuudesta antaa delegoituja tai täytäntöönpanosäädöksiä Euroopan unionin toiminnasta tehdyn sopimuksen (SEUT-sopimus) 290 ja 291 artiklan mukaisesti. Kuluttajahintaindeksien täyden vertailukelpoisuuden takaamiseksi yhdenmukaisia edellytyksiä tarvitaan etenkin seuraavien osalta: · YKHI:ien luokittelu yksilöllisen kulutuksen käyttötarkoituksen mukaisen eurooppalaisen luokituksen (Ecoicop) mukaisesti · yhdenmukaistettujen indeksien tuottamisessa käytettävä menetelmä · tilastoyksiköiden määrittely ja käyttö · yhdenmukaistettujen indeksien laskemisessa käytettävät painotukset ja painotuksia koskevat metatiedot · yhdenmukaistettujen indeksien ja alaindeksien toimittamisen vuotuinen aikataulu · tiedon- ja metatiedonsiirtostandardit · tietojen tarkistamiseen liittyvät edellytykset · käytettävät perustiedot ja -menetelmät pilottihankkeiden arvioinnin pohjalta · tekniset laadunvarmistusvaatimukset, jotka liittyvät vuotuisten laatukertomusten sisältöön, näiden kertomusten Eurostatille toimittamisen määräaika ja luettelon rakenne. SEUT-sopimuksen 291 artiklan mukaisesti asetusehdotuksella siirretään komissiolle täytäntöönpanovaltaa. SEUT-sopimuksen 290 artiklan mukaisesti asetusehdotuksella siirretään komissiolle valta antaa muita kuin lainsäätämisjärjestyksessä hyväksyttäviä, soveltamisalaltaan yleisiä säädöksiä, joilla täydennetään tai muutetaan kyseisen asetuksen muita kuin keskeisiä osia. Näin komissio voi · varmistaa YKHI:ien luokittelussa käytettävän yksilöllisen kulutuksen käyttötarkoituksen mukaisen eurooppalaisen luokituksen (Coicop) vertailukelpoisuuden kansainvälisellä tasolla · vahvistaa kynnysarvon, jonka alittavalta tasolta ei ole tarpeen toimittaa yhdenmukaistettuja alaindeksejä ja · vahvistaa luettelon alaindekseistä, joita jäsenvaltioiden ei tarvitse tuottaa. Komission olisi varmistettava, ettei näistä delegoiduista säädöksistä aiheudu huomattavaa hallinnollista lisärasitetta jäsenvaltioille. YKHI-asetusehdotuksen tarkistamisella pyritään luomaan yksi lainsäädännöllinen väline, joka kattaa kaikki yhdenmukaistamista koskevat edellytykset. Tällä hetkellä täytäntöönpanoasetuksia on 20. Uudessa asetuksessa nämä asetukset olisi yhdistetty yhdeksi ainoaksi asetukseksi, mikä selkeyttäisi tilannetta sidosryhmille ja jäsenvaltioille ja helpottaisi ja tehostaisi hallinnointia. Vaatimusten ja niiden täytäntöönpanon yksinkertaistaminen tätä kautta on yksi YKHI:ejä koskevalle uudelle oikeudelliselle kehykselle ehdotetun strategian päätavoitteista. 4. TALOUSARVIOVAIKUTUKSET Ei vaikutuksia EU:n talousarvioon. 2014/0346 (COD) Ehdotus EUROOPAN PARLAMENTIN JA NEUVOSTON ASETUS yhdenmukaistetuista kuluttajahintaindekseistä ja asetuksen (EY) N:o 2494/95 kumoamisesta (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 338 artiklan 1 kohdan, ottavat huomioon Euroopan komission ehdotuksen, sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, ottavat huomioon Euroopan keskuspankin lausunnon[1], noudattavat tavallista lainsäätämisjärjestystä, sekä katsovat seuraavaa: (1) Yhdenmukaistetut kuluttajahintaindeksit (YKHI:t) on suunniteltu mittaamaan inflaatiota yhdenmukaisella tavalla eri jäsenvaltioissa. Komissio ja Euroopan keskuspankki käyttävät YKHI:ejä arvioidessaan jäsenvaltioiden hintavakautta Euroopan unionin toiminnasta tehdyn sopimuksen, jäljempänä ’perussopimus’, 140 artiklan nojalla. (2) Euroopan keskuspankkijärjestelmä (EKPJ) käyttää YKHI:ejä indeksinä, jolla mitataan perussopimuksen 127 artiklan 1 kohdan mukaista hintatason vakautta koskevaa EKPJ:n tavoitetta, jolla on erityinen merkitys perussopimuksen 127 artiklan 2 kohdassa tarkoitetun unionin rahapolitiikan määrittelemisen ja toteuttamisen kannalta. (3) Neuvoston asetuksessa (EY) N:o 2494/95[2] vahvistettiin yhteinen kehys yhdenmukaistettujen kuluttajahintaindeksien laskemiseksi. Oikeudellista kehystä on tarpeen mukauttaa nykyisiin tarpeisiin ja tekniikan kehitykseen. (4) Tässä asetuksessa otetaan huomioon sääntelyn parantamista koskeva komission ohjelma ja etenkin komission tiedonanto järkevästä sääntelystä Euroopan unionissa[3]. Tilastoalalla komissio on asettanut ensisijaiseksi tavoitteeksi tilastoalan sääntely-ympäristön yksinkertaistamisen ja parantamisen[4]. (5) YKHI:t olisi luokiteltava yksilöllisen kulutuksen käyttötarkoituksen mukaisen eurooppalaisen luokituksen (Ecoicop) mukaisesti. Luokituksella olisi varmistettava, että kaikki yksilöllistä kulutusta koskevat eurooppalaiset tilastot ovat johdonmukaisia ja vertailukelpoisia. Ecoicopin olisi niinikään oltava johdonmukainen YK:n Coicopin kanssa, joka on kansainvälinen standardi yksilöllisen kulutuksen käyttötarkoituksen mukaista luokittelua varten, ja sitä olisi mukautettava YK:n Coicopissa tehtyihin muutoksiin. (6) Säännölliset YKHI-tiedot perustuvat todettuihin hintoihin, joihin sisältyvät myös tuoteverot. Tästä syystä tuoteveroasteiden muutokset vaikuttavat inflaatioon. Jotta voidaan analysoida inflaatiota ja arvioida lähentymistä jäsenvaltioissa, on tarpeen kerätä tietoa myös veromuutosten vaikutuksesta inflaatioon. Sen vuoksi YKHI:t olisi laskettava myös kiinteän verokannan perusteella. (7) Asuntoja ja erityisesti omistusasumista koskevien hintaindeksien laatimisella on tärkeä merkitys YKHI:ien relevanssin ja vertailukelpoisuuden parantamisessa. Omistusasumisen hintaindeksien laatimista varten on tarpeen laatia myös asuntohintaindeksit. Asuntohintaindeksit ovat myös itsessään tärkeitä indikaattoreita. (8) Hintaindeksien perusjakso olisi ajantasaistettava säännöllisin väliajoin. Olisi vahvistettava säännöt, jotka koskevat yhteiseen indeksin perusjaksoon eri ajankohtina integroituja yhdenmukaistettuja indeksejä ja niiden alaindeksejä, jotta saatujen indeksien vertailukelpoisuus ja relevanssi voidaan varmistaa. (9) Kuluttajahintaindeksien asteittaisen yhdenmukaistamisen edistämiseksi olisi käynnistettävä pilottihankkeita, joissa arvioidaan täydentävien perustietojen käyttämisen ja uusien menetelmien toteutuskelpoisuutta. (10) Jotta jäsenvaltioita voidaan auttaa tuottamaan vertailukelpoisia kuluttajahintaindeksejä, olisi laadittava menetelmäopas, jossa annetaan ohjeita laadukkaiden yhdenmukaistettujen indeksien tuottamisen eri vaiheisiin. Menetelmäopas tulisi laatia komission (Eurostat) ja jäsenvaltioiden tiiviissä yhteistyössä Euroopan tilastojärjestelmän puitteissa, ja sitä tulisi päivittää säännöllisesti. Tämän asetuksen 9 artiklan 2 kohdan b alakohdassa tarkoitetussa vuotuisessa YKHI-luettelossa jäsenvaltioiden olisi ilmoitettava komissiolle (Eurostat) mahdollisista eroavaisuuksista käytettyjen tilastomenetelmien ja oppaassa suositeltujen menetelmien välillä. (11) Komission (Eurostat) olisi todennettava jäsenvaltioiden yhdenmukaisten indeksien laskemisessa käyttämät lähteet ja menetelmät ja seurattava oikeudellisen kehyksen täytäntöönpanoa jäsenvaltioissa. Tätä varten komission (Eurostat) olisi pidettävä yllä säännöllistä vuoropuhelua jäsenvaltioiden tilastoviranomaisten kanssa. (12) Taustatiedot ovat olennaisia arvioitaessa jäsenvaltioiden tuottamien yksityiskohtaisten yhdenmukaistettujen indeksien vertailukelpoisuutta. Myös läpinäkyvät laatimismenetelmät ja -käytännöt jäsenvaltioissa auttavat kaikkia sidosryhmiä ymmärtämään yhdenmukaistettuja indeksejä ja parantamaan niiden laatua entisestään. Sen vuoksi olisi vahvistettava säännöt, jotka koskevat yhdenmukaistetun metatiedon toimittamista. (13) Jotta voidaan varmistaa yhdenmukaistettujen indeksien laatu, komission (Eurostat), jäsenvaltioiden keskuspankkien ja Euroopan keskuspankin olisi vaihdettava salassapidettäviä tietoja ja metatietoja Euroopan parlamentin ja neuvoston asetuksen (EY) N:o 223/2009[5] mukaisesti. (14) Jäsenvaltiot eivät voi riittävällä tavalla saavuttaa tämän direktiivin tavoitetta eli yhteisten tilastostandardien laatimista yhdenmukaistettuja indeksejä varten, vaan se voidaan saavuttaa paremmin unionin tasolla, joten unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tämän tavoitteen saavuttamiseksi tarpeen. (15) Jotta voidaan varmistaa YKHI:ien luokittelussa käytetyn yksilöllisen kulutuksen käyttötarkoituksen mukaisen luokituksen kansainvälinen vertailukelpoisuus ja taata sen mukauttaminen YK:n Coicopissa tehtyihin muutoksiin, vahvistaa kynnysarvo, jonka alittavalta tasolta ei ole tarpeen toimittaa yhdenmukaistettujen indeksien alaindeksejä, sekä vahvistaa luettelo alaindekseistä, joita jäsenvaltioiden ei tarvitse tuottaa, komissiolle olisi siirrettävä valta antaa yhdenmukaistettuja indeksejä koskevia säädöksiä Euroopan unionin toiminnasta tehdyn sopimuksen 290 artiklan mukaisesti. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla. Komission olisi delegoituja säädöksiä valmistellessaan ja laatiessaan varmistettava, että asianomaiset asiakirjat toimitetaan Euroopan parlamentille ja neuvostolle yhtäaikaisesti, hyvissä ajoin ja asianmukaisesti. (16) Kuluttajahintaindeksien täyden vertailukelpoisuuden varmistamiseksi tarvitaan yhdenmukaisia edellytyksiä, jotka koskevat YKHI:ien luokittelua Coicopin luokkiin, yhdenmukaistettujen indeksien tuottamisessa käytettäviä menetelmiä, tilastoyksiköiden toimittamia tietoja, painotuksia ja niitä koskevia metatietoja, yhdenmukaistettujen indeksien ja niiden alaindeksien toimittamisen vuosittaisen aikataulun laatimista, tiedon- ja metatiedonsiirtostandardeja, edellytysten tarkistamista, pilottihankkeiden arviointiin perustuvia parempia perustietoja ja parempia menetelmiä sekä vuotuisten laatukertomusten sisältöön liittyviä teknisiä laadunvarmistusvaatimuksia, näiden kertomusten komissiolle (Eurostat) toimittamisen määräaikaa ja luettelon rakennetta. Jotta voidaan varmistaa mainitut tämän asetuksen yhdenmukaisen täytäntöönpanon edellytykset, komissiolle olisi siirrettävä täytäntöönpanovaltaa. Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011[6] mukaisesti. (17) Hyväksyessään tämän asetuksen mukaisia täytäntöönpanotoimenpiteitä ja delegoituja säädöksiä komission olisi otettava mahdollisimman tarkoin huomioon kustannustehokkuus. (18) Asetuksen (EY) N:o 223/2998 7 artiklan nojalla Euroopan tilastojärjestelmää on pyydetty antamaan ammatillista ohjausta. (19) Asetus (EY) N:o 2494/95 olisi kumottava, OVAT HYVÄKSYNEET TÄMÄN ASETUKSEN: 1 artikla Kohde Tässä asetuksessa vahvistetaan yleinen kehys yhdenmukaistettujen kuluttajahintaindeksien (YKHI) ja asuntohintaindeksien kehittämistä, tuottamista ja levittämistä varten unionin tasolla sekä kansallisella ja alueellisella tasolla. 2 artikla Määritelmät Tässä asetuksessa tarkoitetaan: a) ’tilastojen kehittämisellä’ sellaisten tilastomenetelmien, -standardien ja -menettelyiden vahvistamista ja parantamista, joita käytetään tilastojen tuottamisessa ja levittämisessä tavoitteena luoda uusia tilastollisia toimenpiteitä ja indikaattoreita; b) ’tilastojen tuottamisella’ kaikkia vaiheita, jotka liittyvät tilastojen laatimiseen, mukaan lukien tilastojen keruu, tallentaminen, käsittely ja analysointi; c) ’tilastojen levittämisellä’ toimia, joilla tilastot, tilastolliset analyysit ja muut kuin luottamukselliset tiedot saatetaan käyttäjien saataville; d) ’tuotteella’ tavaroita ja palveluja sellaisena kuin ne määritellään Euroopan parlamentin ja neuvoston asetuksen (EU) N:o 549/2013[7], jäljempänä ’EKT-asetus’, liitteessä A olevassa 3.01 kohdassa; e) ’kuluttajahinnoilla’ hankintahintoja, jotka kotitaloudet maksavat hankkiessaan yksittäisiä tuotteita rahataloustoimina; f) ’hankintahinnalla’ kuluttajan tuotteesta maksamaa todellista hintaa, mukaan luettuna kaikki tuoteverot miinus tuotetukipalkkiot, kaikkien suurostojen ja sesonkiajan ulkopuolisten ostojen perusteella normaalihinnoista tai -maksuista myönnettyjen alennusten vähentämisen jälkeen, pois luettuna korko- ja palvelumaksut, jotka liittyvät luottojärjestelyihin, ja pois luettuna kaikki ylimääräiset maksut, jotka ovat aiheutuneet siitä, että maksua ei ole pystytty suorittamaan ostohetkellä määrätyn maksuajan kuluessa; g) ’yhdenmukaistetuilla kuluttajahintaindekseillä (YKHI)’ jäsenvaltioiden tuottamia vertailukelpoisia kuluttajahintaindeksejä; h) ’yhdenmukaistetuilla kuluttajahintaindekseillä kiintein veroin (YKHI-KIVE)’ indeksejä, joilla mitataan kuluttajahintojen muutoksia tietyllä ajanjaksolla ilman tuoteveromuutosten vaikutusta samalla ajanjaksolla; i) ’hallinnollisesti säännellyillä hinnoilla’ hintoja, jotka joko asetetaan suoraan tai joihin valtio vaikuttaa merkittävästi; j) ’omistusasumisen hintaindeksillä’ indeksiä, jolla mitataan muutoksia kotitaloussektorin kannalta uusien asuntojen sekä sellaisten muiden tavaroiden kauppahinnoissa, joita kotitaloudet omistusasunnossa asumisen vuoksi hankkivat; k) ’asuntohintaindeksillä’ indeksiä, jolla mitataan muutoksia kotitalouksien ostamien asuntojen kauppahinnoissa; l) ’YKHI:ien alaindeksillä’ mitä tahansa liitteessä esitetyn yksilöllisen kulutuksen käyttötarkoituksen mukaisen eurooppalaisen luokituksen, jäljempänä ’Ecoicop’, luokkaa koskevaa hintaindeksiä; m) ’yhdenmukaistetuilla indekseillä’ YKHI:ejä, YKHI-KIVE:ä, omistusasumisen hintaindeksiä ja asuntohintaindeksiä; n) ’Laspeyresin indeksillä’ hintaindeksiä jossa P on hintatasojen suhteellinen indeksi kahdella ajanjaksolla, Q on kulutetut määrät, t0 on perusjakso ja tn jakso, jolle indeksi lasketaan; o) ’Laspeyres-tyypin indeksillä’ indeksiä, jolla mitataan keskimääräisiä hinnanmuutoksia perusjaksoon verrattuna muuttumattoman kulutuksen perusteella eli pitämällä kotitalouden kulutuskäyttäytyminen samana kuin perusjaksolla; p) ’indeksin perusjaksolla’ jaksoa, jonka indeksiksi asetetaan 100 indeksipistettä; q) ’perustiedoilla’ YKHI:ien ja YKHI-KIVE:n osalta tietoja, jotka kattavat – kaikki sellaisten tuotteiden hankintahinnat, jotka on otettava huomioon YKHI:ien alaindeksien laskemiseksi tämän asetuksen mukaisesti, – kaikki ominaisuudet, joiden perusteella tuotteen hinta määräytyy, ja muut mahdolliset ominaisuudet, jotka ovat relevantteja kyseessä olevan käyttötarkoituksen kannalta, – kannettuja veroja ja valmisteveroja koskevat tiedot, – tiedot siitä, onko hinta kokonaan tai osittain säännelty, – kaikki painotukset, jotka kuvastavat kyseessä olevien tuotteiden kulutuksen tasoa tai rakennetta; r) ’perustiedoilla’ omistusasumisen hintaindeksien ja asuntohintaindeksien osalta tietoja, jotka kattavat – kaikki kotitalouksien ostamien asuntojen kauppahinnat, jotka on otettava huomioon asuntohintaindeksien laskemiseksi tämän asetuksen mukaisesti, – kaikki ominaisuudet, joiden perusteella asunnon hinta määräytyy, sekä muut oleelliset ominaisuudet; s) ’kotitaloudella’ kotitaloutta sellaisena kuin se määritellään EKT-asetuksen liitteessä A olevan 2.119 kohdan a ja b alakohdassa; t) ’jäsenvaltion talousalueella’ aluetta sellaisena kuin se määritellään EKT-asetuksen liitteessä A olevassa 2.05 kohdassa, sillä poikkeuksella, että maan rajojen sisällä sijaitsevat erillisalueet kuuluvat siihen mutta muualla maailmassa sijaitsevat erillisalueet eivät; u) ’kotitalouksien lopullisilla rahamääräisillä kulutusmenoilla’ sitä osaa lopullisista kulutusmenoista, joka aiheutui – kotitalouksille, – rahataloustoimina, – jäsenvaltion talousalueella, – tuotteista, jotka käytetään suoraan yksityisten tarpeiden tyydyttämiseen, sellaisena kuin ne määritellään EKT-asetuksen liitteessä A olevassa 3.101 kohdassa, – toisella tai molemmilla vertailujaksoista; v) ’tuottamismenetelmän merkittävällä muutoksella’ muutosta, jonka arvioidaan vaikuttavan tietyn yhdenmukaistetun indeksin tai sen osan vuotuiseen muutosasteeseen minä tahansa jaksona enemmän kuin – 0,1 prosenttiyksikköä kaikki tuotteet käsittävän YKHI:n tai omistusasumisen hintaindeksin ja asuntohintaindeksin osalta, – 0,3 prosenttiyksikköä minkä tahansa Ecoicopin pääryhmän, 0,4 prosenttiyksikköä ryhmän, 0,5 prosenttiyksikköä luokan tai 0,6 prosenttiyksikköä alaluokan (5-numeroinen) osalta. 3 artikla Yhdenmukaistettujen indeksien laatiminen 1. Jäsenvaltioiden on toimitettava komissiolle (Eurostat) kaikki 2 artiklan m alakohdassa tarkoitetut yhdenmukaistetut indeksit. 2. Yhdenmukaistetut indeksit laaditaan käyttämällä Laspeyres-tyypin kaavaa. 3. YKHI:ien ja YKHI-KIVE:n on perustuttava hinnanmuutoksiin ja tuotteiden painotuksiin, jotka sisältyvät kotitalouksien lopullisiin rahamääräisiin kulutusmenoihin. 4. YKHI ei kata kotitalouksien välisiä taloustoimia, lukuun ottamatta vuokralaisen suorittamaa vuokranmaksua yksityiselle vuokraisännälle, jolloin vuokraisäntä toimii kotitalouksien (vuokralaiset) hankkimien palvelujen tuottajana markkinoilla. 5. Ecoicopin luokista on laadittava YKHI:n alaindeksit. Yhdenmukaiset edellytykset YKHI:n luokittelemiseksi Ecoicopin luokkiin annetaan täytäntöönpanosäädöksillä. Kyseiset täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen. 4 artikla Yhdenmukaistettujen indeksien vertailukelpoisuus 1. Jotta YKHI:ejä tai omistusasumisen hintaindeksejä voidaan pitää vertailukelpoisina, maiden väliset mahdolliset erot kaikilla tasoilla saavat kuvastaa ainoastaan hinnanmuutosten ja kulutuskäyttäytymisen eroja. 2. Yhdenmukaistettujen indeksien mahdolliset alaindeksit, jotka eivät ole tässä asetuksessa esitettyjen käsitteiden tai menetelmien mukaisia, katsotaan vertailukelpoisiksi, jos niiden tuloksena saadaan indeksi, jonka arvioidaan eroavan järjestelmällisesti a) YKHI:ien tapauksessa enintään keskimäärin 0,1 prosentilla yhden vuoden aikana edellisen vuoden indeksistä, joka on laadittu tässä asetuksessa esitetyn menetelmän mukaisesti; b) omistusasumisen hintaindeksien ja asuntohintaindeksien tapauksessa enintään keskimäärin 1,0 prosentilla yhden vuoden aikana edellisen vuoden indeksistä, joka on laadittu tässä asetuksessa esitetyn menetelmän mukaisesti. Jos tällaista laskelmaa ei pystytä tekemään, tässä asetuksessa esitetyistä käsitteistä ja menettelyistä poikkeavien menetelmien käyttämisen seuraukset on ilmoitettava yksityiskohtaisesti. 3. Siirretään komissiolle valta antaa delegoituja säädöksiä 10 artiklan mukaisesti liitteen muuttamiseksi, jotta voidaan varmistaa yhdenmukaistettujen indeksien kansainvälinen vertailukelpoisuus. 4. Jotta voidaan varmistaa yhdenmukaiset edellytykset, asianmukainen menetelmä vertailukelpoisten yhdenmukaistettujen indeksien tuottamiseksi on määriteltävä täytäntöönpanosäädöksillä. Nämä täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen. 5 artikla Tietovaatimukset 1. Jäsenvaltioiden on kerättävä maastaan edustavat perustiedot yhdenmukaistettujen indeksien ja niiden alaindeksien tuottamiseksi. 2. Tiedot saadaan neuvoston asetuksessa (ETY) N:o 696/93[8] määritellyiltä tilastoyksiköiltä. 3. Tilastoyksiköiden, joilta saadaan kotitalouksien lopullisiin rahamääräisiin kulutusmenoihin sisältyviä tuotteita koskevat tiedot, on tehtävä yhteistyötä perustietojen keräämisessä ja toimittamissa tarvittavissa määrin. Tilastoyksiköiden on annettava tarkkoja ja täydellisiä tietoja, vaadittaessa myös sähköisessä muodossa. Virallisten tilastojen laatimisesta vastaavien kansallisten elinten pyynnöstä tilastoyksiköiden on toimitettava tiedot sähköisessä muodossa (esimerkiksi skannatut tiedot) ja tarvittavalla yksityiskohtaisuuden tasolla, jotta voidaan laatia yhdenmukaistetut indeksit ja arvioida niiden laatua ja vastaavuutta vertailukelpoisuutta koskeviin vaatimuksiin. Näiden tietojen toimittamista koskevat yhdenmukaiset edellytykset vahvistetaan täytäntöönpanoasetuksilla. Kyseiset täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen. 4. Yhdenmukaistettujen indeksien ja niiden alaindeksien yhteinen indeksin perusjakso on vuosi 2015. Vertaaminen kyseiseen perusjaksoon aloitetaan tammikuun 2016 indeksistä lähtien. 5. Yhdenmukaistetuille indekseille ja niiden alaindekseille valitaan uusi yhteinen indeksin perusjakso aina merkittävän yhdenmukaistettuja indeksejä koskevan menetelmämuutoksen yhteydessä tai joka kymmenes vuosi vuodesta 2015 alkaen. Indeksien vertaaminen uuteen indeksin perusjaksoon aloitetaan seuraavan kalenterivuoden tammikuun indeksistä. Siirretään komissiolle valta antaa 10 artiklan mukaisesti delegoituja säädöksiä, joilla vahvistetaan merkittävien yhdenmukaistettuja indeksejä koskevien menetelmämuutosten yhteydessä tehtävän uuden perusjakson valintaa koskevat yksityiskohtaiset säännöt. 6. Jotta jäsenvaltioille ei aiheudu tarpeetonta rasitetta, komissiolle siirretään valta antaa delegoituja säädöksiä 10 artiklan mukaisesti sellaisen kynnysarvon vahvistamiseksi, jonka alittavalta tasolta ei ole tarpeen toimittaa yhdenmukaistettujen indeksien alaindeksejä, siinä määrin kuin nämä alaindeksit ovat merkityksellisiä vain tietyn kynnysarvon ylittyessä. 7. Siirretään komissiolle valta antaa 10 artiklan mukaisesti delegoituja säädöksiä Ecoicopin mukaisen luettelon laatimiseksi sellaisista alaindekseistä, joita jäsenvaltioiden ei tarvitse tuottaa, koska ne eivät joko sisälly yksityiseen kulutukseen tai koska menetelmät eivät ole riittävän yhdenmukaisia. 6 artikla Toimittamistiheys 1. Jäsenvaltioiden on toimitettava komissiolle (Eurostat) YKHI:t ja YKHI-KIVE:t sekä niiden alaindeksit kuukausittain, mukaan luettuna ne alaindeksit, jotka tuotetaan harvemmin. 2. Jäsenvaltioiden on toimitettava komissiolle (Eurostat) omistusasumisen hintaindeksit ja asuntohintaindeksit neljännesvuosittain. Ne voidaan toimittaa haluttaessa myös kuukausittain. 3. Jäsenvaltiot eivät ole velvoitettuja tuottamaan alaindeksejä kuukausittain tai neljännesvuosittain, jos harvemmin tapahtuvalla tiedonkeruulla voidaan täyttää 4 artiklassa tarkoitetut vertailukelpoisuusvaatimukset. Jäsenvaltioiden on ilmoitettava komissiolle (Eurostat) ne Ecoicopin luokat, joiden osalta ne aikovat kerätä tietoja harvemmin kuin kuukausittain, ja ne omistusasumisen luokat, joiden osalta ne aikovat kerätä tietoja harvemmin kuin neljännesvuosittain. 4. Jäsenvaltioiden on tarkistettava ja ajantasaistettava alaindeksien painotukset yhdenmukaistettuja indeksejä varten joka vuosi. Painotusten ja painotuksia koskevien metatietojen toimittamista koskevat yhdenmukaiset edellytykset vahvistetaan täytäntöönpanoasetuksilla. Kyseiset täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen. 7 artikla Määräajat, siirtostandardit ja tarkistukset 1. Jäsenvaltioiden on toimitettava komissiolle (Eurostat) yhdenmukaistetut indeksit ja kaikki alaindeksit 20 kalenteripäivän kuluessa viitekuukauden päättymisestä kuukausittaisten sarjojen osalta ja 85 kalenteripäivän kuluessa vuosineljänneksen päättymisestä neljännesvuosittaisten sarjojen osalta. 2. Jäsenvaltioiden on toimitettava komissiolle (Eurostat) tässä asetuksessa vaaditut tiedot ja metatiedot tiedon- ja metatiedonsiirtostandardien mukaisesti. 3. Jo julkaistuja yhdenmukaistettujen indeksien alaindeksejä voidaan tarkistaa. 4. Edellä 1 kohdassa tarkoitettu yhdenmukaistettujen indeksien ja alaindeksien toimittamista koskeva vuosiaikataulu, 2 kohdassa tarkoitetut tiedon- ja metatiedonsiirtostandardit ja 3 kohdassa tarkoitetut tarkistamista koskevat yhdenmukaiset edellytykset on vahvistettava erikseen täytäntöönpanosäädöksillä. Kyseiset täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen. 8 artikla Pilottihankkeet 1. Kun yhdenmukaistettujen indeksien laatiminen edellyttää parempia perustietoja tai kun 4 artiklan 2 kohdassa tarkoitettujen menetelmien perusteella katsotaan, että indeksien vertailukelpoisuutta on parannettava, komissio (Eurostat) voi käynnistää pilottihankkeita, joihin osallistuminen on jäsenvaltioille vapaaehtoista. 2. Pilottihankkeissa arvioidaan, miten parempien tietojen saaminen tai uusien menetelmien käyttöön ottaminen voidaan toteuttaa. 3. Komissio (Eurostat) arvioi pilottihankkeiden tulokset tiiviissä yhteistyössä jäsenvaltioiden ja yhdenmukaistettujen indeksien pääkäyttäjien kanssa ja ottaa huomioon edut, joita paremmista hintatiedoista koituu suhteessa keruusta ja laatimisesta aiheutuneisiin lisäkustannuksiin. 4. Paremmat perustiedot ja menetelmät otetaan käyttöön pilottihankkeiden arvioinnin pohjalta täytäntöönpanosäädöksillä. Kyseiset täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen. 9 artikla Laadunvarmistus 1. Jäsenvaltioiden on varmistettava toimitettujen yhdenmukaistettujen indeksien laatu. Tässä asetuksessa sovelletaan asetuksen (EY) N:o 223/2009 12 artiklan 1 kohdassa vahvistettuja laatukriteerejä. 2. Jäsenvaltioiden on toimitettava komissiolle (Eurostat) seuraavat: a) vakiomuotoinen laatuselvitys, joka kattaa asetuksen (EY) N:o 223/2009 12 artiklan 1 kohdassa vahvistetut laatukriteerit; b) vuotuinen luettelo, jossa mainitaan käytetyt tietolähteet, määritelmät ja menetelmät, mukaan lukien mahdolliset eroavaisuudet käytettyjen tilastomenetelmien ja oppaassa suositeltujen menetelmien välillä; ja c) komission (Eurostat) pyynnöstä muita asiaan liittyviä tietoja, jotka ovat riittävän yksityiskohtaisia sen arvioimiseksi, täyttyvätkö yhdenmukaistettuja indeksejä koskevat vertailukelpoisuus- ja laatuvaatimukset. 3. Mikäli jäsenvaltio aikoo muuttaa yhdenmukaistettujen indeksien tai niiden osan tuotantomenetelmiä huomattavasti, sen on ilmoitettava asiasta komissiolle (Eurostat) viimeistään kolme kuukautta ennen tällaisen muutoksen voimaantuloa. Jäsenvaltion on toimitettava komissiolle (Eurostat) määrällinen arvio muutoksen vaikutuksista. 4. Tekniset laadunvarmistusvaatimukset, jotka liittyvät vuotuisten laatukertomusten sisältöön, näiden kertomusten komissiolle (Eurostat) toimittamisen määräaika ja luettelon rakenne vahvistetaan täytäntöönpanosäädöksillä. Kyseiset täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen. 10 artikla Siirretyn säädösvallan käyttäminen 1. Siirretään komissiolle valta antaa delegoituja säädöksiä tässä artiklassa säädetyin edellytyksin. 2. Siirretään 4 artiklan 3 kohdassa ja 5 artiklan 5–7 kohdassa tarkoitettu valta antaa delegoituja säädöksiä määräämättömäksi ajaksi. 3. Euroopan parlamentti tai neuvosto voi milloin tahansa peruuttaa 4 artiklan 3 kohdassa ja 5 artiklan 5–7 kohdassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä, tai jonakin myöhempänä, päätöksessä mainittuna päivänä. Päätös ei vaikuta jo voimassa olevien delegoitujen säädösten pätevyyteen. 4. Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle. 5. Edellä olevien 4 artiklan 4 kohdan ja 5 artiklan 5–7 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella. 11 artikla Komitea 1. Komissiota avustaa asetuksella (EY) N:o 223/2009 perustettu Euroopan tilastojärjestelmää käsittelevä komitea. Tämä komitea on asetuksessa (EU) N:o 182/2011 tarkoitettu komitea. 2. Kun viitataan tähän kohtaan, sovelletaan asetuksen (EU) N:o 182/2011 5 artiklaa. 12 artikla Kumoaminen 1. Jäsenvaltioiden on jatkettava yhdenmukaistettujen indeksien toimittamista asetuksen (EY) N:o 2494/95 mukaisesti, kunnes toimitetaan vuotta 2015 koskevat tiedot, sanotun kuitenkaan rajoittamatta 2 kohdan soveltamista. 2. Kumotaan asetus (EY) N:o 2494/95 1 päivästä tammikuuta 2016. Viittauksia kumottuun asetukseen pidetään viittauksina tähän asetukseen. 13 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan ensimmäisen kerran tammikuuta 2016 koskeviin tietoihin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C […]. [2] Neuvoston asetus (EY) N:o 2494/95, annettu 23 päivänä lokakuuta 1995, yhdenmukaistetuista kuluttajahintaindekseistä (EYVL L 257, 27.10.1995, s. 1). [3] Komission tiedonanto Euroopan parlamentille, neuvostolle, Euroopan talous- ja sosiaalikomitealle sekä alueiden komitealle ’Järkevä sääntely Euroopan unionissa’, KOM(2010) 543. [4] Komission tiedonanto Euroopan parlamentille ja neuvostolle ’EU:n tilastojen uusi tuotantotapa – visio tulevalle vuosikymmenelle’, KOM(2009) 404 lopullinen. [5] Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista (EUVL L 87, 31.3.2009, s. 164). [6] Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13). [7] Euroopan parlamentin ja neuvoston asetus (EU) N:o 549/2013, annettu 21 päivänä toukokuuta 2013, Euroopan kansantalouden tilinpito- ja aluetilinpitojärjestelmästä Euroopan unionissa (EUVL L 174, 26.6.2013, s. 1). [8] Neuvoston asetus (ETY) N: 696/93, annettu 15 päivänä maaliskuuta 1993, tilastoyksiköistä yhteisön tuotantojärjestelmän havainnointia ja analyysia varten (EYVL L 76, 30.3.1993, s. 1). LIITE Eurooppalainen yksilöllisen kulutuksen käyttötarkoituksen mukainen luokitus (Ecoicop) 01 ELINTARVIKKEET JA ALKOHOLITTOMAT JUOMAT 01.1 Elintarvikkeet 01.1.1 Viljatuotteet ja leipä 01.1.1.1 Riisi 01.1.1.2 Jauhot ja muu vilja 01.1.1.3 Leipä 01.1.1.4 Muut leipomatuotteet 01.1.1.5 Pizzat, piirakat ja piiraat 01.1.1.6 Pastatuotteet ja kuskus 01.1.1.7 Aamiaisviljatuotteet 01.1.1.8 Muut viljatuotteet 01.1.2 Liha 01.1.2.1 Naudan- ja vasikanliha 01.1.2.2 Sianliha 01.1.2.3 Lampaan- ja vuohenliha 01.1.2.4 Siipikarjan liha 01.1.2.5 Muu liha 01.1.2.6 Muut syötävät osat 01.1.2.7 Kuivattu, suolattu tai savustettu liha 01.1.2.8 Muut lihavalmisteet 01.1.3 Kala sekä äyriäiset ja nilviäiset 01.1.3.1 Tuore tai jäähdytty kala 01.1.3.2 Jäädytetty kala 01.1.3.3 Tuoreet tai jäähdytetyt äyriäiset ja nilviäiset 01.1.3.4 Jäädytetyt äyriäiset ja nilviäiset 01.1.3.5 Kuivattu, savustettu tai suolattu kala sekä äyriäiset ja nilviäiset 01.1.3.6 Muu säilötty tai käsitelty kala ja äyriäiset ja nilviäiset sekä kala-, äyriäis- ja nilviäisvalmisteet 01.1.4 Maitotuotteet, juusto ja kananmunat 01.1.4.1 Tuore täysmaito 01.1.4.2 Tuore vähärasvainen maito 01.1.4.3 Säilötty maito 01.1.4.4 Jogurtti 01.1.4.5 Juusto ja juustoaine 01.1.4.6 Muut maitotuotteet 01.1.4.7 Kananmunat 01.1.5 Öljyt ja rasvat 01.1.5.1 Voi 01.1.5.2 Margariini ja muut kasvisrasvat 01.1.5.3 Oliiviöljy 01.1.5.4 Muut syötävät öljyt 01.1.5.5 Muut syötävät eläinrasvat 01.1.6 Hedelmät 01.1.6.1 Tuoreet tai jäähdytetyt hedelmät 01.1.6.2 Jäädytetyt hedelmät 01.1.6.3 Kuivatut hedelmät ja pähkinät 01.1.6.4 Säilötyt hedelmät ja hedelmäpohjaiset tuotteet 01.1.7 Vihannekset 01.1.7.1 Tuoreet tai jäähdytetyt vihannekset, muut kuin perunat ja muut mukulakasvit 01.1.7.2 Jäädytetyt vihannekset, muut kuin perunat ja muut mukulakasvit 01.1.7.3 Kuivatut vihannekset, muut säilötyt tai käsitellyt vihannekset 01.1.7.4 Perunat 01.1.7.5 Perunalastut 01.1.7.6 Muut mukulakasvit ja mukulakasvivalmisteet 01.1.8 Sokeri, hillot, hunaja, suklaa ja makeiset 01.1.8.1 Sokeri 01.1.8.2 Hillot, marmeladit ja hunaja 01.1.8.3 Suklaa 01.1.8.4 Makeistuotteet 01.1.8.5 Mehujäät ja jäätelöt 01.1.8.6 Keinotekoiset makeutusaineet 01.1.9 Ruokavalmisteet, muualle luokittelemattomat 01.1.9.1 Kastikkeet ja mausteet 01.1.9.2 Suola, mausteet ja mausteyrtit 01.1.9.3 Vauvanruoat 01.1.9.4 Valmisruoat 01.1.9.9 Muut elintarvikevalmisteet, muualle luokittelemattomat 01.2 Alkoholittomat juomat 01.2.1 Kahvi, tee ja kaakao 01.2.1.1 Kahvi 01.2.1.2 Tee 01.2.1.3 Kaakao ja kaakaojauhe 01.2.2 Kivennäisvedet, virvoitusjuomat, hedelmä- ja vihannesmehut 01.2.2.1 Kivennäis- tai lähdevedet 01.2.2.2 Virvoitusjuomat 01.2.2.3 Hedelmä- ja vihannesmehut 02 ALKOHOLIJUOMAT, TUPAKKA JA NARKOOTTISET AINEET 02.1 Alkoholijuomat 02.1.1 Väkevät alkoholijuomat 02.1.1.1 Väkevät alkoholijuomat ja liköörit 02.1.1.2 Alkoholipitoiset virvoitusjuomat (”limuviinat”) 02.1.2 Viini 02.1.2.1 Rypäleistä valmistettu viini 02.1.2.2 Muista hedelmistä valmistettu viini 02.1.2.3 Terästetty viini 02.1.2.4 Viinipohjaiset juomat 02.1.3 Olut 02.1.3.1 Lager-olut 02.1.3.2 Muu alkoholia sisältävä olut 02.1.3.3 Vähäalkoholinen ja alkoholiton olut 02.1.3.4 Olutpohjaiset juomat 02.2 Tupakka 02.2.0 Tupakka 02.2.0.1 Savukkeet 02.2.0.2 Sikarit 02.2.0.3 Muut tupakkatuotteet 02.3 Narkoottiset aineet 02.3.0 Narkoottiset aineet 02.3.0.0 Narkoottiset aineet 03 VAATETUS JA JALKINEET 03.1 Vaatetus 03.1.1 Vaatteiden valmistusaineet 03.1.1.0 Vaatteiden valmistusaineet 03.1.2 Vaatteet 03.1.2.1 Miesten vaatteet 03.1.2.2 Naisten vaatteet 03.1.2.3 Vauvojen (0–2-vuotiaat) ja lasten (3–13-vuotiaat) vaatteet 03.1.3 Asusteet ja pukineet 03.1.3.1 Asusteet 03.1.3.2 Pukineet 03.1.4 Vaatteiden pesu, korjaus ja vuokraus 03.1.4.1 Vaatteiden pesu 03.1.4.2 Vaatteiden korjaus ja vuokraus 03.2 Jalkineet 03.2.1 Kengät ja muut jalkineet 03.2.1.1 Miesten jalkineet 03.2.1.2 Naisten jalkineet 03.2.1.3 Vauvojen ja lasten jalkineet 03.2.2 Jalkineiden korjaus ja vuokraus 03.2.2.0 Jalkineiden korjaus ja vuokraus 04 ASUMINEN, VESI, SÄHKÖ, KAASU JA MUUT POLTTOANEET 04.1 Todelliset asumisvuokrat 04.1.1 Vuokralaisten maksamat todelliset asumisvuokrat 04.1.1.0 Vuokralaisten maksamat todelliset asumisvuokrat 04.1.2 Muut todelliset vuokrat 04.1.2.1 Vuokralaisten toissijaisista asunnoista maksamat todelliset asumisvuokrat 04.1.2.2 Vuokralaisten maksamat autotallivuokrat ja muut vuokrat 04.2 Laskennalliset asumisvuokrat 04.2.1 Omistusasujien laskennalliset vuokrat 04.2.1.0 Omistusasujien laskennalliset vuokrat 04.2.2 Muut laskennalliset vuokrat 04.2.2.0 Muut laskennalliset vuokrat 04.3 Asunnon huolto ja korjaus 04.3.1 Asunnon huoltoon ja korjaukseen liittyvät materiaalit 04.3.1.0 Asunnon huoltoon ja korjaukseen liittyvät materiaalit 04.3.2 Asunnon huoltoon ja korjaukseen liittyvät palvelut 04.3.2.1 Putkimiehen palvelut 04.3.2.2 Sähköasentajan palvelut 04.3.2.3 Lämmityslaitteiden huoltopalvelut 04.3.2.4 Maalarin palvelut 04.3.2.5 Puusepän palvelut 04.3.2.9 Muut asunnon huoltoon ja korjaukseen liittyvät palvelut 04.4 Vesihuolto ja sekalaiset asumiseen liittyvät palvelut 04.4.1 Vesihuolto 04.4.1.0 Vesihuolto 04.4.2 Jätteiden keruu 04.4.2.0 Jätteiden keruu 04.4.3 Jätevesi 04.4.3.0 Jätevesi 04.4.4 Muut asumiseen liittyvät palvelut, muualle luokittelemattomat 04.4.4.1 Asunto-osakeyhtiön huolto- ja ylläpitomaksut 04.4.4.2 Turvallisuuspalvelut 04.4.4.9 Muut asuntoon liittyvät palvelut 04.5 Sähkö, kaasu ja muut polttoaineet 04.5.1 Sähkö 04.5.1.0 Sähkö 04.5.2 Kaasu 04.5.2.1 Maakaasu ja kaupunkikaasu 04.5.2.2 Nestemäiset hiilivedyt (butaani, propaani yms.) 04.5.3 Nestemäiset polttoaineet 04.5.3.0 Nestemäiset polttoaineet 04.5.4 Kiinteät polttoaineet 04.5.4.1 Hiili 04.5.4.9 Muut kiinteät polttoaineet 04.5.5 Lämpöenergia 04.5.5.0 Lämpöenergia 05 KALUSTEET, KOTITALOUSKONEET JA YLEINEN KODINHOITO 05.1 Huonekalut ja kalusteet, matot ja muut lattianpäällysteet 05.1.1 Huonekalut ja kalusteet 05.1.1.1 Kodin kalusteet 05.1.1.2 Puutarhakalusteet 05.1.1.3 Valaisinlaitteet 05.1.1.9 Muut huonekalut ja kalusteet 05.1.2 Matot ja muut lattianpäällysteet 05.1.2.1 Matot 05.1.2.2 Muut lattianpäällysteet 05.1.2.3 Kokolattiamattojen ja lattianpäällysteiden asennuspalvelut 05.1.3 Huonekalujen, kalusteiden ja lattianpäällysteiden korjaus 05.1.3.0 Huonekalujen, kalusteiden ja lattianpäällysteiden korjaus 05.2 Kodintekstiilit 05.2.0 Kodintekstiilit 05.2.0.1 Verhoilukankaat ja verhot 05.2.0.2 Vuodevaatteet 05.2.0.3 Pöytäliinat, lautasliinat ja kylpyhuonetekstiilit 05.2.0.4 Kodintekstiilien korjaus 05.2.0.9 Muut kodintekstiilit 05.3 Kodinkoneet 05.3.1 Sähkökäyttöiset ja muut kuin sähkökäyttöiset suuret kodinkoneet 05.3.1.1 Jääkaapit, pakastimet ja jääkaappipakastimet 05.3.1.2 Pesukoneet, kuivausrummut ja astianpesukoneet 05.3.1.3 Liedet 05.3.1.4 Lämmittimet, ilmastointilaitteet 05.3.1.5 Puhdistuslaitteet 05.3.1.9 Muut suuret kodinkoneet 05.3.2 Pienet sähkökäyttöiset kodinkoneet 05.3.2.1 Keittiön yleiskoneet 05.3.2.2 Kahvinkeittimet, teenkeittimet ja muut vastaavat laitteet 05.3.2.3 Silitysraudat 05.3.2.4 Leivänpaahtimet ja grillit 05.3.2.9 Muut pienet sähkökäyttöiset kodinkoneet 05.3.3 Kodinkoneiden korjaus 05.3.3.0 Kodinkoneiden korjaus 05.4 Lasitavarat, astiat ja taloustavarat 05.4.0 Lasitavarat, astiat ja taloustavarat 05.4.0.1 Lasi-, kristalli-, keramiikka- ja posliinitavarat 05.4.0.2 Aterimet ja hopeaesineet 05.4.0.3 Muut kuin sähkökäyttöiset keittiötarvikkeet 05.4.0.4 Lasitavaroiden, astioiden ja taloustavaroiden korjaus 05.5 Kodin ja puutarhan työkalut ja laitteet 05.5.1 Suuret työkalut ja laitteet 05.5.1.1 Moottorikäyttöiset suuret työkalut ja laitteet 05.5.1.2 Suurten työkalujen ja laitteiden korjaus, leasing ja vuokraus 05.5.2 Pienet työkalut ja erilaiset lisävarusteet 05.5.2.1 Muut kuin moottorikäyttöiset pienet työkalut 05.5.2.2 Sekalaiset pienten työkalujen lisävarusteet 05.5.2.3 Muiden kuin moottorikäyttöisten pienten työkalujen ja erilaisten lisävarusteiden korjaus 05.6 Kodinhoitotarvikkeet ja -palvelut 05.6.1 Kodin kulutustavarat 05.6.1.1 Puhdistus- ja siivousaineet 05.6.1.2 Muut pienet kodin kulutustavarat 05.6.2 Kotitalouspalvelut 05.6.2.1 Palkattujen henkilöiden palvelut 05.6.2.2 Puhtaanapitopalvelut 05.6.2.3 Huonekalujen ja kalusteiden vuokraus 05.6.2.9 Muut kotitalouspalvelut 06 TERVEYS 06.1 Lääkevalmisteet, hoitolaitteet ja -tarvikkeet 06.1.1 Farmaseuttiset tuotteet 06.1.1.0 Farmaseuttiset tuotteet 06.1.2 Muut lääkevalmisteet 06.1.2.1 Raskaustestit ja mekaaniset ehkäisyvälineet 06.1.2.9 Muut lääkevalmisteet, muualle luokittelemattomat 06.1.3 Hoitolaitteet ja -tarvikkeet 06.1.3.1 Silmälasit ja piilolinssit 06.1.3.2 Kuulolaitteet 06.1.3.3 Hoitolaitteiden ja -tarvikkeiden korjaus 06.1.3.9 Muut hoitolaitteet ja -tarvikkeet 06.2 Avohoitopalvelut 06.2.1 Sairaanhoitopalvelut 06.2.1.1 Yleislääkärit 06.2.1.2 Erikoislääkärit 06.2.2 Hammashoitopalvelut 06.2.2.0 Hammashoitopalvelut 06.2.3 Avustavan hoitohenkilöstön palvelut 06.2.3.1 Lääketieteellisten laboratorioiden ja röntgenkuvauskeskusten palvelut 06.2.3.2 Lämpökylvyt, kuntoutus, sairaankuljetuspalvelut ja hoitolaitteiden vuokraus 06.2.3.9 Muut avustavan hoitohenkilöstön palvelut 06.3 Sairaalapalvelut 06.3.0 Sairaalapalvelut 06.3.0.0 Sairaalapalvelut 07 LIIKENNE 07.1 Ajoneuvojen hankinta 07.1.1 Autot 07.1.1.1 Uudet autot 07.1.1.2 Käytetyt autot 07.1.2 Moottoripyörät 07.1.2.0 Moottoripyörät 07.1.3 Polkupyörät 07.1.3.0 Polkupyörät 07.1.4 Eläinvetoiset ajoneuvot 07.1.4.0 Eläinvetoiset ajoneuvot 07.2 Yksityisajoneuvojen käyttö 07.2.1 Yksityisajoneuvojen varaosat ja lisävarusteet 07.2.1.1 Renkaat 07.2.1.2 Yksityisajoneuvojen varaosat 07.2.1.3 Yksityisajoneuvojen lisävarusteet 07.2.2 Yksityisajoneuvojen polttoaineet ja voiteluöljyt 07.2.2.1 Dieselöljy 07.2.2.2 Bensiini 07.2.2.3 Muut yksityisajoneuvojen polttoaineet 07.2.2.4 Voiteluöljyt 07.2.3 Yksityisajoneuvojen huolto ja korjaus 07.2.3.0 Yksityisajoneuvojen huolto ja korjaus 07.2.4 Muut yksityisajoneuvoihin liittyvät palvelut 07.2.4.1 Autotallin, pysäköintipaikan ja yksityisajoneuvojen vuokraus 07.2.4.2 Käyttömaksut ja pysäköintimaksut 07.2.4.3 Ajo-opetus, ajokokeet ja ajokortit sekä auton katsastus 07.3 Liikennepalvelut 07.3.1 Matkustajien kuljetus rautatieliikenteessä 07.3.1.1 Matkustajien kuljetus junalla 07.3.1.2 Matkustajien kuljetus maanalaisella ja raitiovaunulla 07.3.2 Matkustajien kuljetus tieliikenteessä 07.3.2.1 Matkustajien kuljetus linja-autolla 07.3.2.2 Matkustajien kuljetus taksilla ja kuljettajalla varustetulla vuokra-autolla 07.3.3 Matkustajien kuljetus lentoliikenteessä 07.3.3.1 Kotimaan lennot 07.3.3.2 Kansainväliset lennot 07.3.4 Matkustajien kuljetus meri- ja vesitieliikenteessä 07.3.4.1 Matkustajien kuljetus meriliikenteessä 07.3.4.2 Matkustajien kuljetus vesitieliikenteessä 07.3.5 Yhdistetty matkustajaliikenne 07.3.5.0 Yhdistetty matkustajaliikenne 07.3.6 Muut kuljetuspalvelut 07.3.6.1 Köysiradat ja tuolihissit 07.3.6.2 Muutto- ja varastointipalvelut 07.3.6.9 Muut kuljetuspalvelut, muualle luokittelemattomat 08 TIETOLIIKENNE 08.1 Postipalvelut 08.1.0 Postipalvelut 08.1.0.1 Kirjeiden käsittelypalvelut 08.1.0.9 Muut postipalvelut 08.2 Puhelin- ja faksilaitteet 08.2.0 Puhelin- ja faksilaitteet 08.2.0.1 Lankapuhelinlaitteet 08.2.0.2 Matkapuhelinlaitteet 08.2.0.3 Muut puhelin- ja faksilaitteisiin liittyvät laitteet 08.2.0.4 Puhelin- ja faksilaitteiden korjaus 08.3 Puhelin- ja faksipalvelut 08.3.0 Puhelin- ja faksipalvelut 08.3.0.1 Kiinteän puhelinverkon palvelut 08.3.0.2 Langattoman puhelinverkon palvelut 08.3.0.3 Internet-yhteyksien tarjontaan liittyvät palvelut 08.3.0.4 Yhdistetyt telepalvelut 08.3.0.5 Muut tiedonsiirtopalvelut 09 KULTTUURI JA VAPAA-AIKA 09.1 Audiovisuaaliset laitteet, valokuvauslaitteet ja tietojenkäsittelylaitteet 09.1.1 Äänen ja kuvan vastaanottoon, tallennukseen ja toistoon käyttävät laitteet 09.1.1.1 Äänen vastaanottoon, tallennukseen ja toistoon käyttävät laitteet 09.1.1.2 Äänen ja kuvan vastaanottoon, tallennukseen ja toistoon käyttävät laitteet 09.1.1.3 Kannettavat äänen ja kuvan toistolaitteet 09.1.1.9 Muut äänen ja kuvan vastaanottoon, tallennukseen ja toistoon käyttävät laitteet 09.1.2 Valokuvaus- ja elokuvalaitteet ja optiset laitteet 09.1.2.1 Kamerat 09.1.2.2 Valokuvaus- ja elokuvalaitteiden lisävarusteet 09.1.2.3 Optiset laitteet 09.1.3 Tietojenkäsittelylaitteet 09.1.3.1 Tietokoneet 09.1.3.2 Tietojenkäsittelylaitteiden lisävarusteet 09.1.3.3 Ohjelmistot 09.1.3.4 Laskimet ja muut tietojenkäsittelylaitteet 09.1.4 Tallennusvälineet 09.1.4.1 Valmiiksi tallennetut tallennusvälineet 09.1.4.2 Tallentamattomat tallennusvälineet 09.1.4.9 Muut tallennusvälineet 09.1.5 Audiovisuaalisten laitteiden, valokuvauslaitteiden ja tietojenkäsittelylaitteiden korjaus 09.1.5.0 Audiovisuaalisten laitteiden, valokuvauslaitteiden ja tietojenkäsittelylaitteiden korjaus 09.2 Muut kulttuuriin ja vapaa-aikaan liittyvät suuret kestokulutustavarat 09.2.1 Suuret ulkokäyttöön tarkoitetut kestokulutustavarat 09.2.1.1 Asuntoautot, asuntovaunut ja perävaunut 09.2.1.2 Lentokoneet, kevytlentokoneet, purjelentokoneet, riippuliitimet ja kuumailmapallot 09.2.1.3 Veneet, perämoottoriveneet ja veneiden varusteet 09.2.1.4 Hevoset, ponit ja niihin liittyvät lisävarusteet 09.2.1.5 Suuret peli- ja urheiluvälineet 09.2.2 Soittimet ja muut sisäkäyttöön tarkoitetut vapaa-ajan kestokulutustavarat 09.2.2.1 Soittimet 09.2.2.2 Suuret sisäkäyttöön tarkoitetut kestokulutustavarat 09.2.3 Kulttuuriin ja vapaa-aikaan liittyvien muiden kestokulutustavaroiden huolto ja korjaus 09.2.3.0 Kulttuuriin ja vapaa-aikaan liittyvien muiden kestokulutustavaroiden huolto ja korjaus 09.3 Muut virkistys- ja harrastusvälineet, puutarhanhoito ja lemmikkieläimet 09.3.1 Pelit, lelut ja harrastusvälineet 09.3.1.1 Pelit ja harrastusvälineet 09.3.1.2 Lelut ja juhliin liittyvät tavarat 09.3.2 Urheilu-, retkeily- ja ulkoiluvälineet 09.3.2.1 Urheiluvälineet 09.3.2.2 Retkeily- ja ulkoiluvälineet 09.3.2.3 Urheilu-, retkeily- ja ulkoiluvälineiden korjaus 09.3.3 Puutarhat, kasvit ja kukat 09.3.3.1 Puutarhatuotteet 09.3.3.2 Kasvit ja kukat 09.3.4 Lemmikkieläimet ja niihin liittyvät tuotteet 09.3.4.1 Lemmikkieläinten hankinta 09.3.4.2 Lemmikkieläinten tavarat 09.3.5 Lemmikkieläinten lääkintä- ja muut palvelut 09.3.5.0 Lemmikkieläinten lääkintä- ja muut palvelut 09.4 Kulttuuri- ja virkistyspalvelut 09.4.1 Virkistys- ja urheilupalvelut 09.4.1.1 Virkistys- ja urheilupalvelut – seuraaminen 09.4.1.2 Virkistys- ja urheilupalvelut – osallistuminen 09.4.2 Kulttuuripalvelut 09.4.2.1 Elokuvateatterit, teatterit, konsertit 09.4.2.2 Museot, kirjastot, eläintarhat 09.4.2.3 Televisio- ja radiolupamaksut, maksulliset lähetykset 09.4.2.4 Kulttuuriin liittyvien laitteiden ja varusteiden vuokraus 09.4.2.5 Valokuvauspalvelut 09.4.2.9 Muut kulttuuripalvelut 09.4.3 Rahapelit 09.4.3.0 Rahapelit 09.5 Sanomalehdet, kirjat ja paperitavarat 09.5.1 Kirjat 09.5.1.1 Kaunokirjalliset teokset 09.5.1.2 Oppikirjat 09.5.1.3 Muut kuin kaunokirjalliset teokset 09.5.1.4 Sidontapalvelut ja sähköisten kirjojen lataaminen 09.5.2 Sanomalehdet ja aikakauslehdet 09.5.2.1 Sanomalehdet 09.5.2.2 Aikakauslehdet 09.5.3 Sekalaiset painotuotteet 09.5.3.0 Sekalaiset painotuotteet 09.5.4 Paperitavarat ja piirustustarvikkeet 09.5.4.1 Paperitavarat 09.5.4.9 Muut paperitavarat ja piirustustarvikkeet 09.6 Valmismatkat 09.6.0 Valmismatkat 09.6.0.1 Kotimaan valmismatkat 09.6.0.2 Kansainväliset valmismatkat 10 KOULUTUS 10.1 Esiasteen ja alemman perusasteen koulutus 10.1.0 Esiasteen ja alemman perusasteen koulutus 10.1.0.1 Esiasteen koulutus (ISCED-97 taso 0) 10.1.0.2 Alemman perusasteen koulutus (ISCED-97 taso 1) 10.2 Ylemmän perusasteen ja keskiasteen koulutus 10.2.0 Ylemmän perusasteen ja keskiasteen koulutus 10.2.0.0 Ylemmän perusasteen ja keskiasteen koulutus 10.3 Keskiasteen jälkeinen koulutus, joka ei ole korkea-asteen koulutusta 10.3.0 Keskiasteen jälkeinen koulutus, joka ei ole korkea-asteen koulutusta 10.3.0.0 Keskiasteen jälkeinen koulutus, joka ei ole korkea-asteen koulutusta (ISCED-97 taso 4) 10.4 Korkea-asteen koulutus 10.4.0 Korkea-asteen koulutus 10.4.0.0 Korkea-asteen koulutus 10.5 Tasoltaan määrittelemätön koulutus 10.5.0 Tasoltaan määrittelemätön koulutus 10.5.0.0 Tasoltaan määrittelemätön koulutus 11 RAVINTOLAT JA HOTELLIT 11.1 Ateriapalvelut 11.1.1 Ravintolat, kahvilat ja muut vastaavat 11.1.1.1 Ravintolat, kahvilat ja tanssipaikat 11.1.1.2 Pikaruokapalvelut ja noutoruokapalvelut 11.1.2 Ruokalat 11.1.2.0 Ruokalat 11.2 Majoituspalvelut 11.2.0 Majoituspalvelut 11.2.0.1 Hotellit, motellit, majatalot ja vastaavat majoituspalvelut 11.2.0.2 Lomakylät, leirintäalueet, nuorisomajat ja vastaavat majoituspalvelut 11.2.0.3 Muut majoituspalvelut 12 MUUT TAVARAT JA PALVELUT 12.1 Henkilökohtainen hygienia ja kauneudenhoito 12.1.1 Kampaamot, parturit ja kauneushoitolat 12.1.1.1 Miesten ja lasten parturi- ja kampaamopalvelut 12.1.1.2 Naisten kampaamopalvelut 12.1.1.3 Kauneudenhoitopalvelut 12.1.2 Henkilökohtaisen hygienian hoitoon tarkoitetut sähkökäyttöiset laitteet 12.1.2.1 Henkilökohtaisen hygienian hoitoon tarkoitetut sähkökäyttöiset laitteet 12.1.2.2 Henkilökohtaisen hygienian hoitoon tarkoitettujen sähkökäyttöisten laitteiden korjaus 12.1.3 Muut henkilökohtaisen hygienian hoitoon tarkoitetut laitteet ja tuotteet 12.1.3.1 Muut kuin sähkökäyttöiset laitteet 12.1.3.2 Henkilökohtaisen hygienian hoitoon ja hyvinvointiin tarkoitetut tavarat, kauneudenhoito- ja kosmetiikkatuotteet 12.2 Prostituutio 12.2.0 Prostituutio 12.2.0.0 Prostituutio 12.3 Henkilökohtaiset esineet, muualle luokittelemattomat 12.3.1 Korut, kellot ja rannekellot 12.3.1.1 Korut 12.3.1.2 Kellot ja rannekellot 12.3.1.3 Korujen, kellojen ja rannekellojen korjaus 12.3.2 Muut henkilökohtaiset esineet 12.3.2.1 Matkalaukut 12.3.2.2 Vauvanvarusteet 12.3.2.3 Henkilökohtaisten esineiden korjaus 12.3.2.9 Muut henkilökohtaiset esineet, muualle luokittelemattomat 12.4 Sosiaaliturva 12.4.0 Sosiaaliturva 12.4.0.1 Lastenhoitopalvelut 12.4.0.2 Vanhainkodit ja vammaisten asuntolat 12.4.0.3 Kotona asumisen tukipalvelut 12.4.0.4 Neuvonta 12.5 Vakuutukset 12.5.1 Henkivakuutukset 12.5.1.0 Henkivakuutukset 12.5.2 Asumiseen liittyvät vakuutukset 12.5.2.0 Asumiseen liittyvät vakuutukset 12.5.3 Terveyteen liittyvät vakuutukset 12.5.3.1 Terveyteen liittyvät julkiset vakuutukset 12.5.3.2 Terveyteen liittyvät yksityiset vakuutukset 12.5.4 Liikenteeseen liittyvät vakuutukset 12.5.4.1 Moottoriajoneuvovakuutukset 12.5.4.2 Matkavakuutukset 12.5.5 Muut vakuutukset 12.5.5.0 Muut vakuutukset 12.6 Rahoituspalvelut, muualle luokittelemattomat 12.6.1 Välilliset rahoituspalvelut (FISIM) 12.6.1.0 Välilliset rahoituspalvelut (FISIM) 12.6.2 Muut rahoituspalvelut, muualle luokittelemattomat 12.6.2.1 Pankkien ja postitoimistojen maksut 12.6.2.2 Meklarien, sijoitusneuvojien palkkiot ja palvelumaksut 12.7 Muut palvelut, muualle luokittelemattomat 12.7.0 Muut palvelut, muualle luokittelemattomat 12.7.0.1 Hallinnolliset maksut 12.7.0.2 Oikeudelliset palvelut ja kirjanpito 12.7.0.3 Hautauspalvelut 12.7.0.4 Muut maksut ja palvelut